**Mór Városi Önkormányzat Képviselő-testületének**

**181/2023. (V.31.) határozata**

**Mór, Jegenye utca 7. szám alatti 2153/34 hrsz-ú ingatlanra kötött adás-vételi szerződés tárgyában**

Mór Városi Önkormányzat Képviselő-testülete, mint a Mór 2153/34 hrsz-ú ingatlanra bejegyzésre kerülő elidegenítési tilalom jogosultja, hozzájárul a Mór **2153/34 hrsz**-ú 1032 m2 nagyságú beépítetlen terület tovább értékesítéséhez az alábbi feltételekkel:

* A 2023. március 31-én kelt adás-vételi szerződésben vállalt valamennyi kötelezettség és feltétel teljesítését az új tulajdonosnak is vállalnia kell, az eredeti adás-vételi szerződésben meghatározott feltételekkel a beépítési kötelezettséget teljesítenie kell, az eredeti adás-vételi szerződés illetékkiszabásra történő bemutatásától számított 4 éven belül az ingatlanon a településrendezési tervben meghatározott maximális beépíthetőség 10 %-át elérő hasznos alapterületű lakóépület felépítésével. A tovább értékesítésről szóló adás-vételi szerződés csak ennek megfelelően köthető meg.
* Az ingatlan-nyilvántartásba a beépítési kötelezettség biztosítására bejegyzésre kerülő elidegenítési tilalmat fenn kell tartani.

A Képviselő-testület felkéri a jegyzőt, hogy a döntésről az ügyfelet értesítse.

Határidő: 2023.06.07.

Felelős: jegyző(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző